Сателитска слика на Хамбург. Пристаништето Хамбург се наоѓа долж јужниот брег на реката Елба и бројните речни ракави.
**Пристаништето Хамбург** (германски најчесто: *Hamburger Hafen*) е пристаниште во Хамбург, Германија, на реката Елба. Пристаништето се наоѓа 110 километри од устието на Елба во Северното Море.

Нарекувано е германска „порта кон светот" и е најголемо пристаниште во Германија. Тоа е второ најпрометно пристаниште во Европа (по тоа во Ротердам), по поглед на капацитетот и 11-то најголемо во светот. 9,74 милиони контејнери биле тргувани во Хамбург во 2008.

Пристаништето покрива површина од 73,99 км2 (64,80 км2 корисна), од кои 43,31 км2 (34,12 км2) се земјена површина. Местото е природна предност на разграноците на Елба, создавајќи идеално место за пристаништен комплекс со складови и бродски објекти. Продолженото слободно пристаниште исто така овозможува бесплатен превоз.

Историја
--------

Историјата на пристаништето е скоро стара колку и самата историја на Хамбург. Основано на 7 мај 1189 од Фридрих I поради неговата стратешка локација, било главно пристаниште на Средна Европа со векови и дозволувајќи му на Хамбург да се развие рано во водечки град на трговијата и на гордата буржоазија.

Во текот на Ханзата од 13-от до 17-от век, Хамбург бил сметан за втор, веднаш зад пристаништето и градот Либек, во поглед на неговата позиција како централелн трговски јазол за поморската трговија.

Во текот на втората половина на 19-от век, Хамбург станал главно место за прекуокеанските патници и товарниот сообраќај во Средна Европа и од 1871, па натаму, бил главно пристаниште за трговија на Германија. Линијата Хамбург-Америка била во тоа време, најголема бродска компанија во светот. Слободното пристаниште, основано на 15 октомври 1888 дозволувало на трговците да ги пренесат и складираат добрата без да поминат низ царината, што дополнително ја зајакнала позицијата на Хамбург во поморската трговија со соседните држави. Молдаухафен имал сличен договор, ама единствено и исклучиво со Чешка.

*Speicherstadt*, една од архитектонските икони денес во Хамбург, е голема складишна зона од 350.000 м² на северниот брег на реката, изградена во 1880-тите, како дел од слободното пристаниште и справувањето со големите количини на складирани добра во пристаништето.

Бродоградилиштето Хамбург ги изгубило своите флоти двапати по Првата и Втората светска војна и по поделбата на Германија помеѓу 1945 и 1990, Пристаништето Хамбург ја изгубило поголемиот дел од својата непосредна околина и како последица на тоа многу од трговските врски. Меѓутоа, по германското реобединување, падот на Железната завеса и проширувањето на ЕУ, Хамбург постепено станува едно од најголемите логистички центри во Европа и едно од најпрометните и најголемите светски морски пристаништа.

Прославата на роденденот на пристаништето (*Hafengeburstag*) секоја година се одржува во првиот викенд на мај е еден од најголемите јавни настани во Хамбург. Посетителите доаѓаат од цела Германија и Европа да ја доживеат прославата.

Пристап
-------

Продлабочувањето на реката Елба за големи пловни објекти е контроверзно поради еколошки причини. Делумно се должи на соработката со Долна Саксонија и Бремен за изградба на ново контејнерско пристаниште (*JadeWeserPort*) во длабоките води на Jadebusen во Вилхелмсхафен, Хамбург се откажал од овој план по промената на владата во 2001.

Терминали
---------

| Пристаниште | Оператор | Вид | Сидришта | Должина на кејот | Кранови на кејот | Површина (Ha) | Капацитет (kTEU) |
| --- | --- | --- | --- | --- | --- | --- | --- |
| EUROGATE контејнер терминал Хамбург (CTH) | EUROGATE | контејнер | 6 | 2.050 м | 21 | 140 | 2.900  |
| Контејнерски терминал Алтенвердер (CTA) | HHLA | контејнер | 4 | 1.400 м | 26 | 110 | > 3.000  |
| Контејнерски терминал Бухардкај (CTB) | HHLA | контејнер | 8 | 2.850 м | 22 | 140 | 5.200  |
| Контејнерски терминал Толерорт (CTT) | HHLA | контејнер | 4 | 1.000 м | 8 | 40 | 950  |
| Терминал Buss Hansa |  | повеќенаменски |  | 840 м | 9 | 30 |  |
| Терминал Buss Ross |  | повеќенаменски |  | 230 м | 1 |  |  |
| Штајнвег |  | товарно |  | 1.150 м | 4 |  | 250 |
| Терминал Buss Hansa |  | течен товар |  | 840 м |  |  |  |
| Elbe Mineralölwerke | Royal Dutch Shell | течен товар |  |  |  |  | 8/брод |
| Vopak Terminal Hamburg | Vopak | течен товар |  | 840 м | 9 | 720,000 cbm | 5.000 |

Крстарење
---------

Хамбург е главно одредиште за бродовите за крстарење, но исто така и главно место за бродоградбата.

Панорамска слика на пристаништето Хамбург

Култура
-------

*Flussschifferkirche* (Пловна црква)
Пристаништето Хамбург е исто така една од најголемите атракции а Хамбург, како и станбен, индустриски и логистички центар, но исто така и како позадина на современата култура и пристанишната историја. Во него се наоѓаат различни бродови-музеи, музички театри, барови, ресторани и хотели - дури и пловечка брод-црква.

Туристичките бродски прошетки во пристаништето се нарекувани he lüchts (долногермански за *тој лаже*), откако често пристанишните работници им довикуваат на туристите, откако ќе ги слушнат приказните на туристичките водичи.

Поврзано
--------

* Елба 17

Наводи
------

1. ↑  „архивска копија". Архивирано од изворникот на 2009-02-18. Посетено на 2011-11-19.
2. ↑  „архивска копија". Архивирано од изворникот на 2011-07-16. Посетено на 2011-11-19.
3. ↑  „архивска копија". Архивирано од изворникот на 2011-07-16. Посетено на 2011-11-19.
4. ↑  „архивска копија". Архивирано од изворникот на 2011-09-29. Посетено на 2011-11-19.
5. ↑  „архивска копија". Архивирано од изворникот на 2011-11-20. Посетено на 2011-11-19.

Надворешни врски
----------------

|  |  |
| --- | --- |
| Ризница | „Хамбуршко пристаниште" на Ризницата ? |

* Страница на пристаништето Хамбург
* Трговска комора Хамбург Архивирано на 8 декември 2006 г. - Пристаниште Хамбург: Факти, бројки и изглед
* Страница на Хафен Сити Архивирано на 24 септември 2016 г.
* Филхармониска сала Елба Архивирано на 2 јануари 2007 г. - моментално во изградба во Хафен Сити
* Уметност во Хафен Сити
* Слики и видеа од Хамбург

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Слободен и ханзеатски град Хамбург *(Freie und Hansestadt Hamburg)* |
| --- |
|  |
| Управа и симболи | Политика **·**  Грб **·**  Устав **·**  Избори **·**  Знаме **·**  Полиција **·**  Административна поделба | Знаме на ХамбургЗнаме на Хамбург |
|  |
| Култура и економија | Култура **·** Дијалект **·**  Демографија **·**  Економија **·**  Образование **·**  Географија **·**  Историја **·**  Спорт **·**  Сообраќај |
|  |
| Списоци | Замоци **·**  Цркви **·**  Музеи и културни институциии **·**  Почесни граѓани **·**  Дипломатски мисии **·**  Градоначалници |
|  |
|  *Метрополитенска област Хамбург*  |

 |

Координати: 53°32′46″N 9°57′58″E﻿ / ﻿53.54611° СГШ; 9.96611° ИГД﻿ / 53.54611; 9.96611

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 1383147270542735700001
* GND: 4125395-4

 |

 |